Twicecoaster: Lane 2

Twicecoaster: Lane 2 (diolah sebagai TWICEcoaster : LANE 2) ialah sebuah buatan semula album mini ketiga kumpulan wanita Korea Selatan, Twice, Twicecoaster: Lane 1. Ia dikeluarkan secara digital dan fizikal pada 20 Februari 2017 oleh JYP Entertainment. Album ini mengandungi 13 lagu termasuk lagu utama, "Knock Knock".

Latar belakang
Pada 18 Januari 2017, ia telah dilaporkan bahawa Twice akan mengeluarkan sebuah album istimewa selepas konsert mereka di Seoul. Pada awal bulan Februari, Twice secara rasminya mengumumkan pengeluaran buatan semula Twicecoaster: Lane 1 bertajuk Twicecoaster: Lane 2 yang akan dikeluarkan pada 20 Februari bersama lagu utama, "Knock Knock".

Senarai lagu untuk Twicecoaster: Lane 2 didedahkan pada 12 Februari. Ia mengandungi 13 buah lagu: tujuh lagu dari album asal, dua lagu baru, versi remix dan istrumen "TT", versi instrumen "Like Ooh-Ahh" dan "Cheer Up". Gambar konsep kumpulan dan teaser individu dikeluarkan semasa empat hari berikutnya.

Dua teaser video muzik untuk "Knock Knock" dikeluarkan pada 17 dan 18 Februari. Gambar teaser kumpulan yang terakhir dikeluarkan pada 19 Februari. Album ini bersama video muzik lagu "Knock Knock" dikeluarkan secara rasmi pada hari berikutnya.

Promosi
Pada 23 Februari, Twice mengadakan persembahan kemunculan kembali dalam M Countdown. Ia disusuli dengan persembahan dalam episod 24, 25 dan 26 Februari Music Bank, Show! Music Core dan Inkigayo. Mereka juga membuat persembahan dalam episod 7 dan 8 Mac The Show dan Show Champion. Kumpulan ini menamatkan promosi program muzik dalam episod 12 Mac Inkigayo.

Lagu

Carta
 Carta (2017)Kedudukantertinggi Korea Selatan (Gaon) 1 Taiwan (Five Music) 1 Amerika Syarikat (Billboard) 4

Sejarah keluaran
 Kawasan Tarikh Format Pengedar Korea Selatan, Seluruh dunia 20 Februari 2017 [Muat turun digital  JYP Entertainment, KT Music Korea Selatan CD Thailand 7 Julai 2017 CD dan DVD JYP Entertainment, BEC-Tero Music

Rujukan

Kategori:Album 2017
Kategori:Album Twice
Kategori:Album JYP Entertainment
Kategori:Album Genie Music
Kategori:Album berbahasa Korea